Diari Oficial de la Generalitat Valenciana


Sumari del DOGV 8426, del 19-11-2018 (2018/10739)

RESOLUCIÓ de 7 de novembre de 2018, de la Direcció General de Justícia, per la qual s'atorga destinació a la funcionària del cos de metges forenses, que ha superat les proves selectives per a l'ingrés en el cos nacional de metges forenses, sistema d'accés lliure, convocades per l'Ordre JUS/350/2017, de 28 de març.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8426

Data del DOGV
:   19-11-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/10835


Data del document
:   07-11-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 7 de novembre de 2018, de la Direcció General de Justícia, per la qual s'atorga destinació a la funcionària del cos de metges forenses, que ha superat les proves selectives per a l'ingrés en el cos nacional de metges forenses, sistema d'accés lliure, convocades per l'Ordre JUS/350/2017, de 28 de març. [2018/10843]  
  
De conformitat amb el que estableixen els articles 28 i 29 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia, i fent ús de les atribucions conferides en virtut de l'article 9.2.a del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, aquesta direcció general resol adjudicar destinació en l'òrgan que s'esmenta en l'annex a la integrant del cos de metges forenses nomenada funcionària de carrera per Ordre de 7 de novembre de 2018, tenint en compte el següent:  
  
  
Primer  
La funcionària del cos de metges forenses a la qual s'atorga destinació en aquesta resolució haurà de prendre possessió del seu càrrec en horari de 09.00 a 10.00 en el termini de 20 dies hàbils, comptadors des de l'endemà de la publicació d'aquesta resolució en el Boletín Oficial del Estado, d'acord amb el que estableix l'article 29 del citat reial decret, en la seu de la Direcció Territorial d'Alacant en atenció a la província on està destinat el lloc adjudicat:  
Direcció Territorial d'Alacant, Rambla Méndez Núñez núm. 41-1a planta 03580 Alacant  
  
Segon  
La funcionària interina que actualment ocupa la plaça que ha sigut adjudicada a l'aspirant aprovada cessarà el dia immediatament anterior en què es produïsca la presa de possessió de la titular.  
  
Tercer  
En compliment de la legislació sobre incompatibilitats del personal al servei de l'Administració pública (Llei 53/1984, de 26 de desembre), aplicable al personal al servei de l'Administració de justícia en virtut de l'article 498 de la Llei orgànica 6/1985, d'1 de juliol, del poder judicial, reformada per la Llei orgànica 19/2003, de 23 de desembre, aquells participants que tinguen ja la condició de funcionaris de carrera hauran de manifestar la seua opció en l'acta de presa de possessió.  
  
  
Quart  
La funcionària del cos de metges forenses a la qual s'atorga destinació en virtut d'aquesta resolució, malgrat haver sigut destinada amb caràcter forçós per l'ordre de qualificació segons les seues preferències, no podrà participar en concurs de trasllats fins que transcórreguen dos anys des de la data d'aquesta resolució. Per al còmput dels dos anys s'estarà al que s'estableix en el paràgraf segon de l'article 529.3 de la Llei orgànica del poder judicial.  
  
Cinqué  
Les places no adjudicades als aspirants de nou ingrés en el cos de metges forenses mantenen la seua condició de desertes, sense perjudici que puguen anunciar-se com a vacants en un concurs ordinari si no es promulga oferta d'ocupació pública o en el cas que l'oferta pública d'ocupació que corresponga no faça necessari l'anunci de totes les desertes que hi ha.  
  
Contra la present resolució, podrà interposar-se recurs potestatiu de reposició davant la Direcció General de Justícia, en el termini d'un mes, segons el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu davant els jutjats contenciosos administratius de València, en el termini de dos mesos, segons el que disposen els articles 8.2.a, 14.2, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, comptadors des de l'endemà de la seua notificació.  
  
València, 7 de novembre de 2018.- La directora general de Justícia: Verónica López Ramón.